[image: image1.png]




	


S 14-05

[image: image1.png]
Til:

Universitetsstyret

Møtedato:

10. mars 2005

Arkivref.:

200501519-2/CHA

Dekning av underskudd for 2004 ved studenthuset Driv

./.
Vedlagt følger brev fra Studentsamskipnaden i Tromsø (SiTø) av 1. mars, hvor det fremgår at student​huset Driv
 vil få et underskudd i 2004 på om lag 1,2 millioner kroner. SiTø ber i denne sam​menheng om et ytterligere ekstraordinært tilskudd fra Universitetet på 600 000 til dekning av underskuddet.

Driv har vært i en vanskelig økonomisk situasjon helt siden starten i 2000. Universitetet har flere ganger bidratt med ekstraordinære tilskudd til dekning av underskudd ved Driv, i tillegg til det ordi​nære driftstilskuddet som gis i forbindelse med den årlige budsjettfordelingen. Også Høgskolen i Tromsø, SiTø og studentorganisasjonene (semesteravgiften) gir tilsvarende tilskudd. Omsetningen har vært relativ stabil i perioden. Underskuddet økte frem til 2003, da det kulminerte med et regn​skapsmessig underskudd på 2,5 millioner. Underskuddet dette året ble dekket ved at SiTø omgjorde langsiktig lån til aksje​kapital i Driv, og at denne deretter ble nedskrevet. 

Tabellen nedenfor viser den økonomiske utviklingen ved Driv fra og med 2001.

	År
	Omsetning

	Ordinært tilskudd fra UiTø
	Ekstraord. Tilskudd fra UiTø
	Samlet tilskudd fra UiTø
	Drifts-underskudd

(ekskl. tilskudd)
	Samlede tilskudd

	Regnskaps-messig under​skudd 

(inkl tilskudd)

	A
	B
	C
	D
	E=C+D
	F
	G
	H=F-G

	2001
	12 853 183
	300 000
	413 291
	713 291
	1 836 974
	1 813 450
	23 524

	2002
	11 912 123
	300 000
	361 290
	661 290
	2 281 687
	2 256 720
	24 967

	2003
	10 397 306
	400 000
	0
	400 000
	4 231 778
	1 715 000
	2 516 778


	2004
	11 825 476
	400 000
	200 000
	1 200 000
	3 435 942
	2 190 000
	1 245 942

	2005
	
	750 000
	
	
	
	
	


Tallene for 2001 til 2003 viser endelige regnskapstall, mens tallene for 2004 viser status per dags dato, altså før eventuelle ytterligere ekstraordinære tilskudd gis fra UiTø, SiTø og HiTø. Tallet for 2005 viser det ordinære tilskuddet til Driv som ble vedtatt av universitetsstyret i sak S 56-04 om budsjettfordelingen for inneværende år.

Universitetsstyret vedtok i sak S 71-03 et ordinært tilskudd for 2004 til Driv på 400 000 kroner. Universitetsdirektøren ble i begynnelsen av 2004 gjort kjent med underskuddet for 2003, og  re​degjorde for det til universitetsstyret i sak S 19-04. Driv var på dette tidspunktet i realiteten kon​kurs. Driv hadde en langsiktig leieavtale med eieren av bygget, slik at leieutgiftene i alle fall ville påløpe selv om selskapet ble slått konkurs. I tillegg gjorde hensynet til både studenter og kreditorer at Universitetet sammen med HiTø og SiTø var innstilt på å sikre videre drift. 

I november 2004 mottok Universitetet SiTøs budsjettinnspill for 2005. I innspillet vises det til det pågående arbeidet med å sikre fremtiden for studenthuset. Det ble opplyst at man så langt i 2004 hadde gått med underskudd, men at man den siste tiden hadde sett en forbedring. I brev av 9. desember 2004 informerer SiTø om at Driv så ut til å gå mot et underskudd på kr 800 000 for 2004. På bakgrunn av dette utbetalte Universitet et ekstraordinært tilskudd på 200 000, i tillegg til det or​dinære tilskuddet for 2004 på 400 000. 


I det vedlagte brevet av 1. mars i år fra SiTø er det regnskapsmessige underskuddet anslått til 1,2 millioner etter at alle tilskudd er medregnet, og SiTø ber om at Universitetet bidrar med ytterligere 600 000 i ekstraordinært tilskudd. SiTø forklarer økningen i underskuddet i forhold til tidligere an​slag, med blant annet at omsetningen har vært lav den siste tiden før jul på grunn av lite studentbe​søk, samt at julebordsesongen ikke har gitt forventet resultatmessig uttelling. Det vises imidlertid til at underskuddet på driften er lavere i 2004 enn i 2003.

Universitetsdirektøren er fortsatt innstilt på at Universitetet sammen med HiTø og SiTø skal sikre videre drift av Driv. Nivået på Universitetets ordinære tilskudd til Driv ble i 2005 økt til 750 000 (jf. sak S 65-04 om budsjettfordelingen). Sammen med bidragene fra HiTø, SiTø og studentorganisa​sjonene (semesteravgiften), bør dette tilskuddsnivået gi et tilstrekkelig økonomisk grunnlag for å sikre driften i årene fremover. 

Universitetsdirektøren er innstilt på å dekke 600 000 av det regnskapsmessige underskuddet i 2004, slik det bes om i vedlagte brev. Dersom HiTø og SiTø bidrar i tråd med forslaget i brevet, vil under​skuddet på ca 1,2 mill dekkes inn. UiTøs samlede tilskudd for 2004 vil da bli på 1,2 mill
. Universi​tetsdirektøren forutsetter at Driv har et sterk fokus på effektivisering av driften for å komme i ba​lanse i forhold til det ordinære tilskuddsnivået. Fordelingen av underskuddet mellom HiTø og UiTø er i tråd med ”75/25 – nøkkelen” som normalt benyttes i forbindelse med fordeling av kostnader ved studentvelferd. 

Midlene foreslås dekket av overført mindreforbruk på sentralt avsatte midler for 2004.

Innstilling til vedtak

· Universitetet i Tromsø tildeler kr 600 000 som ekstraordinært tilskudd til delfinansiering av underskuddet ved Driv for 2004. 

· Beløpet dekkes av mindreforbruket på sent​ralt avsatte midler i 2004.

Tromsø, 03.03.2005

	Jan Larsen
	

	universitetsdirektør
	

	
	Håvard Bekkelund

	
	personal- og økonomidirektør


Saksbehandler: Christian Hansen

Vedlegg: Brev fra Studentsamskipnaden i Tromsø 01.03.05, DL 200501519-1

� Studenthuset Driv er et heleid datterselskap til SiTø.


� Eksklusiv driftstilskudd.


� Samlede tilskudd består av tilskudd fra UiTø, HiTø, SiTø og studentorganisasjonene (semesteravgiften).


� Underskuddet ble i realiteten dekket inn av SiTø ved omgjøring av langsiktig lån til aksjekapital som ble nedskrevet.


� 1,2 mill = 400 (ordinært) + 200 (ekstraord) + 600 (ekstraord)

